Source: http://csm-suceava.ro/tir-sportiv/item/369-sportivii-de-la-csm-suceava-si-css-radauti-au-castigat-cinci-medalii-nationale-la-juniori-iii
Timestamp: 2018-09-21 08:23:10+00:00

Document:
Clubul Sportiv Municipal Suceava - Sportivii de la CSM Suceava şi CSŞ Rădăuţi au câştigat cinci medalii naţionale la juniori III
De la CSŞ Rădăuţi, Andrei Pavăl a câştigat nu mai puţin de patru medalii naţionale, trei titluri de campion al României şi unul de vicecampion. Andrei a luat locul I în probele de 40 focuri culcat puşcă glonţ, în cea de 3x20 focuri şi 20 focuri genunchi, dar şi un loc II la 20 focuri picioare. Deşi este încă junior III, Andrei Pavăl va fi transferat de la CSŞ Rădăuţi la CSM Suceava, pentru a anticipa trecerea ulterioară la tineret şi seniori, dar şi pentru a fi susţinut mai bine din punct de vedere logistic şi financiar. În competiţia pe echipe, CSM Suceava a câştigat medalia de argint la puşcă aer comprimat masculin, din echipă făcând parte sportivii: Adrian Durnea, Darius Slevoacă şi Justin Lucan. În competiţia feminină la puşcă aer comprimat, CSM Suceava a ocupat locul IV cu o echipă formată din Elena Ciobanu, Eliza Cozariuc şi Ecaterina Drăguţu. Toţi cei şase sportivi sunt selecţionaţi din elevii de la Palatul Copiilor Suceava, de unde provin şi Gabriel Senic şi Ioana Drăguţu, sportivi ce s-au remarcat şi ei la aceste finale, chiar dacă n-au urcat pe podium.
Mai multe din această categorie: « Rezultate notabile la naţionale, obţinute de tiriştii de la CSM Suceava	Sportivii de la CSM Suceava au câştigat 10 medalii la naţionalele de juniori I şi tineret »

References: CSM 
 CSM 
 CSM 
 CSM 
 CSM 
 CSM